stanford-oval/wikipedia huggingface dataset:
לגיון (סדרת טלוויזיה)
פרסים ומועמדויות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2017 | TVLine's Performer of the Week | הופעה בפרק 6 | אוברי פלזה | זכייה |
| 2017 | Golden Trailer Awards | עריכת הסאונד הטובה ביותר (לספוט טלוויזיוני/טריילר/טיזר לסדרת טלוויזיה) | לגיון | זכייה |
| 2017 | פרס סטורן | העיבוד הטלוויזיוני הכי הטוב עבור גיבור-על | לגיון | מועמדות |
| 2017 | Gold Derby TV Awards | שחקנית תמיכה בדרמה | אוברי פלזה | מועמדות |
| 2017 | Gold Derby TV Awards | שחקן אורח בדרמה | ג'מיין קלמנט | מועמדות |
| 2017 | Camerimage International Film Festival | מבט ראשון - תחרות פיילוטי טלוויזיה | דנה גונזלס  (עבור צילום הפיילוט) | מועמדות |
| 2017 | IGN's Best of 2017 Awards | סדרת הטלוויזיה של השנה | לגיון | מועמדות |
| 2017 | IGN's Best of 2017 Awards | הסדרה החדשה הטובה ביותר | לגיון | בחירת הקהל |
| 2017 | IGN's Best of 2017 Awards | סדרת הפעולה הטובה ביותר | לגיון | תיקו |
| 2017 | IGN's Best of 2017 Awards | ההופעה הדרמטית ביותר בטלוויזיה | דן סטיבנס | מועמדות |
| 2018 | פרס סטלייט | סדרת הטלוויזיה הטובה ביותר - לפי סוגה | לגיון | מועמדות |
| 2018 | ASC Awards | הישג יוצא דופן בצילום בסדרה רגילה לטלוויזיה מסחרית | דנה גונזלס  (עבור צילום הפיילוט) | מועמדות |
| 2018 | Visual Effects Society Awards | האפקטים הוויזואליים יוצאי הדופן לפרק | ג'ון רוס, אדי בונין, סבסטיאן ברגרון, ליונל לים ופול בנג'מין  (עבור הפיילוט) | מועמדות |
| 2018 | Empire Awards | שחקן הטלוויזיה הטוב ביותר | דן סטיבנס | בהמתנה |
| 2018 | GLAAD Media Awards | אינטימיות יוצאת דופן בפרק (בסדרה ללא דמות להט"ב ראשית) | פרק 8 | בהמתנה |
היוצר, נח האולי, נשכר לכתיבת מבט חדש על סוגת גיבורי-העל.
הבורחים (סדרת טלוויזיה)

| --- | --- |

פתיח הסדרה
 מבוסס על:  הקומיקס "Runaways" מאת בריאן ק. ווהן ואדריאן אלפונה
 סוגה:  פעולה הרפתקאות מדע בדיוני דרמה גיבורי-על
 יוצרים:  ג'וש שוורץ סטפני סאבאג'
 שחקנים:  רנזי פליז ליריקה אוקאנו וירג'יניה גרדנר אריאלה ברר גרג סולקין אלגרה אקוסטה אנג'ל פרקר ריאן סאנדס אנני ורשינג קיפ פארדו אבר קרדין ג'יימס מארסטרס בריג'יד בראנאג קווין וייזמן בריטני אישיבאשי ג'יימס יאגאשי
 פסקול:  סידהארטה קוסלה
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  3 
 מספר פרקים:  33 
 הפקה
 מפיק:  קלי ואן הורן אמה פליישר
 מפיקים בפועל:  סטן לי אלן פיין ג'וש שוורץ סטפני סאבאג' ג'ף לוב ג'ים צ'ורי קארים זריק ג'ו קוסאדה
 חברת הפקה:  חטיבת הטלוויזיה של מארוול אולפני ABC Fake Empire Productions
 הפצה:  הולו
 עורכים:  ג'ף גרנזוו לויס בלומנטל אדריאן מקנאלי ג'סי אליס
 אתר צילומים:  לוס אנג'לס 
 צלמים:  ראמזי ניקל דייוויד סטוקטון
 אורך פרק:  בין 46 ל-53 דקות
 שידור
 רשת שידור:  הולו 
 רשת שידור בישראל:  HOT3 HOT VOD סלקום tv
 תקופת שידור מקורית:  21 בנובמבר 2017 – 13 בדצמבר 2019
 קישורים חיצוניים
 אתר רשמי
 דף התוכנית ב-IMDb
 
הבורחים (באנגלית: Marvel's Runaways) היא סדרת רשת אמריקאית המבוססת על חוברות הקומיקס של מארוול, "Runaways" שהופקה עבור הולו, על ידי היוצרים והתסריטאים ג'וש שוורץ וסטפני סאבאג'. הסדרה, כמו עוד מספר סדרות שהופקו על ידי אולפני מארוול, מהווה חלק מהיקום הקולנועי של מארוול.
במקור, אולפני מארוול החלו לעבוד על הפקת סרט שבוסס על "הבורחים" במאי 2008, אך בעקבות ההצלחה של "הנוקמים", הפקת הסרט בוטלה ב-2013. באוגוסט 2016, חטיבת הטלוויזיה של מארוול הודיעה כי Hulu הזמינה פיילוט לסדרה על "הבורחים", שנכתב על ידי ג'וש שוורץ וסטפני סאבאג'. בפברואר 2017, נחשפו הליהוקים לחברי קבוצת "הבורחים" ו"להקת האריות" וצילומי הסדרה החלו בלוס אנג'לס. במאי 2017, "הולו" הזמינה באופן רשמי את הסדרה.
בכורת הסדרה נערכה בלוס אנג'לס ב-16 בנובמבר 2017, והיא עלתה לראשונה לשידור ב-21 נובמבר 2017. עונתה הראשונה של הסדרה כוללת 10 פרקים. ב-11 בינואר 2018 הסדרה חודשה לעונה שנייה שעלתה לשידור ב-21 בדצמבר 2018 וכללה 13 פרקים. ב-24 במרץ 2019 הסדרה חודשה לעונה שלישית בת 10 פרקים, שעלתה לשידור ב-13 בדצמבר 2019.
בישראל, הסדרה שודרה ב-HOT ובסלקום tv.
תקציר העלילה

שישה חברי ילדות, שהזמן ומותה של אחת מבנות קבוצתם הרחיקו ביניהם, מגלים באופן מקרי שהוריהם משתייכים לארגון פשע הנקרא "להקת האריות" ("Pride"), והם נאלצים לאחד כוחות על מנת לעצור את תוכניותיהם של הוריהם הנבלים.
צוות השחקנים > ראשי > הבורחים

רנזי פליז - אלכס ויילדר: נער חנון במבלה את זמנו במשחקי מחשב. אלכס הוא היחיד בחבורה ללא כוחות, אך הוא מפצה על כך בתכנוני אסטרטגיות והפגנת כישורי מנהיגות. במהלך העונה השלישית נתקע במימד האפל והורג את אימו.
ליריקה אוקאנו - ניקו מינורו: נערה מרדנית גותית בעלת היכולת לשלוט בקסמים וכישופים, אחותה איימי נהרגה כשהייתה צעירה. במהלך העונה השנייה מכירה את מורגן לה פיי. בזוגיות עם קרולינה.
וירג'יניה גרדנר - קרולינה דין: נערה חוצנית בעלת היכולת לעוף ולהפעיל אנרגיה סולארית. על מנת לעטות מראה אנושי, קרולינה נאלצת לענוד צמיד מכושף. מאוהבת בניקו והן ביחד בהמשך הסדרה.
אריאלה ברר - גרטרוד "גרט" יורקס: נערה אינטליגנטית וסרקסטית הדוגלת בסוציאליזם בעלת קשר טלפתי לאולד לייס, דינוזאור מחמד שירשה מהוריה. מתה בעונה השלישית וחוזרת בפרק האחרון כתוצאה ממסע בזמן.
גרג סולקין - צ'ייס סטיין: נער פופולרי ושחקן לקרוס בתיכון המקומי. על אף שלרוב הוא נראה כבעל מנת משכל נמוכה, צ'ייס הוא למעשה גאון בעל מנת משכל גבוהה והוא אף אחראי לבניית הגאדג'טים המשמשים את הקבוצה. לאחר שגרט מתה מקדיש את חייו למסע בזמן בשביל לחזור בזמן ולהחזיר את גרט, הגרסה שלו מהעתיד מתה.
אלגרה אקוסטה - מולי הרננדז: הנערה הצעירה ביותר והכי האידיאליסטית והחיובית בקבוצה, אשר מגלה שהיא למעשה מוטאנטית שכוחה מופעל כשחושיה חשים בסכנה ולאחר כמה זמן לומדת לשלוט בהם. הוריה מתו לפני תחילת הסדרה.
צוות השחקנים > ראשי > להקת האריות

אנג'ל פרקר - קתרין ויילדר: אמו של אלכס ועורכת דין מצליחה. מתה בסוף העונה השנייה וחוזרת במהלך העונה השלישית במימד האפל.
ריאן סאנדס - ג'פרי ויילדר: אביו של אלכס ואיש עסקים עצמאי ומצליח. לאחר שקתרין מתה נהיה ביחד עם תמר.
אנני ורשינג - לסלי דין: אמה של קרולינה ואחת ממקימי הכת הדתית "כנסיית הגיבורים". במהלך העונה השנייה נכנסת להריון.
קיפ פארדו - פרנק דין: אביה של קרולינה ושחקן מפורסם לשעבר שנאבק להחיות את הקריירה שלו. פרנק הוא היחיד מבין ההורים שאינו חבר בארגון.
אבר קרדין - ג'נט סטיין: אמו של צ'ייס. בעלת מנת משכל גבוהה וחברה בוועד ההורים של התיכון המקומי. מתה בעונה השלישית והופכת להיות חלק מהאלגוריתם.
ג'יימס מארסטרס - ויקטור שטיין: אביו של צ'ייס וגאון הנדסי. במהלך העונה השנייה ג'ונה משתלט עליו.
בריג'יד בראנאג - סטייסי יורקס: אמה של גרטרוד ומדענית שמתמחה בביו-הנדסה.
קווין וייזמן - דייל יורקס: אביה של גרטרוד ומדען שמתמחה בביו-הנדסה.
בריטני אישיבאשי - טינה מינורו: אמה של ניקו ומעצבת גרפית מבריקה שמתוארת כפרפקציוניסטית חסרת מעצורים.
ג'יימס יאגאשי - רוברט מינורו: אביה של ניקו, מורגן הרגה אותו במהלך העונה השלישית.
צוות השחקנים > משני

דניאל קמפבל - אייפל: נערה הלומדת באקדמיית אטלס המתנשאת על קרולינה.
ג'וליאן מקמהון - ג'ונה: אביה הביולוגי של קרולינה, המנהיג את קבוצת האריות. משתלט על ויקטור במהלך העונה השנייה לאחר שניקו הרגה את הגוף המארח שלו.
אולד לייס - דיינוניכוס מהונדס גנטית מהמאה ה-87 שחולק קשר טלפתי עם גרטרוד יורקס. על מנת ליצור את דמותו של אולד לייס, נדרשו שישה מפעילים על מנת להפעיל בובה בגודל טבעי, כולל מפעיל ששאב אוויר דרך הבובה על מנת לדמות את נשימתו של אולד לייס.
צוות השחקנים > אורח

זאיין אמורי - ברנדון, חבר בקבוצת הלקרוס של צ'ייס.
טימותי גראנדרוס - לוקאס, חבר בקבוצת הלקרוס של צ'ייס
ניקול וולף - דסטיני גונזלס, אישה צעירה שמצטרפת ל"כנסיית הגיבורים", אך לאחר מכן מועלה כקרבן בטקס של "להקת האריות". חוזרת במהלך העונה השלישית כחלק מסיוט של קרולינה במימד האפל.
פטרישיה לנץ - אאורה, חברה ב"כנסיית הגיבורים" שמשרתת את משפחת דין.
הת'ר אולט - פרנסס, חברה ב"כנסיית הגיבורים" שמשרתת את משפחת דין.
דה ווהן ניקסון - דאריוס דייוויס, מכר ותיק של ג'פרי, שנוטר לו טינה. במהלך העונה השנייה מתחבר עם אלכס ועוזר לג'פרי להחזירו. מת בידי קתרין. חוזר בעונה השלישית במימד האפל.
קודי מאיו - ווהן, עוזרה וסגנה של לסלי דין בניהול "כנסיית הגיבורים".
נתן דייוויס ג'וניור - אנדרה, מכר של דאריוס המועלה כקרבן בטקס של "להקת האריות".
אלכס פרננדז - פלורנס, סגן במשטרת לוס אנג'לס העובד עבור "להקת האריות".
ריאן דום - אלפונה, מאמן קבוצת הלקרוס של צ'ייס.
אמנדה סוק - איימי מינורו, אחותה של ניקו ובתם של רוברט וטינה, שמתה לפני תחילת הסדרה. חוזרת במימד האפל.
כרמן סרנו - אליס הרננדז, אמה של מולי וחברה לשעבר ב"להקת האריות", שמתה בשריפה לפני תחילת הסדרה. חוזרת במימד האפל במהלך העונה השלישית.
ולדימיר קאמאניו - ג'ין הרננדז, אביה של מולי וחבר לשעבר ב"להקת האריות", שמת בשריפה לפני תחילת הסדרה. חוזר במימד האפל במהלך העונה השלישית.
מורגן לה פיי - מכשפה חזקה מהממד האפל המתחברת עם ניקו. הורגת את גרט בסוף העונה השלישית.
יאן לואיס קסטלנוס - טופר
הפקה > פיתוח

במאי 2008, בריאן ק. ווהן נשכר לכתוב תסריט עבור סרט לאולפני מארוול, שיתבסס על חוברות הקומיקס שכתב. באפריל 2010, אולפני מארוול שכרו את הבמאי פיטר סולט למלאכת הבימוי, וחודש לאחר מכן התסריטאי דרו פירס נשכר על מנת לכתוב תסריט חדש לסרט. לאחר מכן, פיתוח הסרט נדחה לאוקטובר הבא, ופירס הסביר בספטמבר 2013, כי הסרט הוקפא בשל ההצלחה הגדולה של "הנוקמים", וכנראה שהפקת הסרט תידחה עד לפיתוח השלב השלישי של היקום הקולנועי של מארוול. באוקטובר 2014, לאחר שאולפני מארוול הכריזו על הסרטים שיכללו בשלב השלישי של היקום הקולנועי שלה, אך ללא שום אזכור לסרט שיתבסס על ה-"Runaways", נשיא אולפני מארוול, קווין פייגי, אמר שהפרויקט הוא "עדיין תסריט מדהים שקיים בכספת של התסריטים שלנו... בדיונים על הפרויקטים הטלוויזיוניים והקולנועיים העתידיים שלנו, אנחנו תמיד מדברים על הפרויקט הזה... אבל אנחנו לא יכולים לעשות את כל הפרויקטים."
חטיבת הטלוויזיה של מארוול חיכו למפיקים הנכונים עבור הפרויקט לפני שהתקדמו לשלב הפיתוח של הפרויקט. ג'וש שוורץ וסטפני סאבאג', שלחברה שלהם, "Fake Empire Productions", הייתה עסקה כוללת עם אולפני ABC, העלו את נושא פיתוח הקומיקס לסדרת טלוויזיה במהלך פגישה כללית עם האולפנים, ובאוגוסט 2016, הצמד בילה שנה במשא ומתן עם אולפני מארוול על הפיכת הפרויקט המבוסס על ה-"Runaways" לסדרת טלוויזיה. באותו חודש, חטיבת הטלוויזיה של מארוול, אולפני ABC, ו-"Fake Empire Productions", יחד עם רשת הזרמת המדיה "הולו" הכריזו על הפרויקט "Marvel's Runaways". המפיק בפועל, ג'ף לואב, חש שזה פשוט מאליו לתת ל"הולו" את הפרויקט מאשר על פני הרשתות האחרות שבהן אולפני מארוול כבר פועלת, מפני שצוות ההפקה היה נרגש מאוד מהאפשרות להצטרף לרשת שהייתה צעירה וצמחה באותה הדרך כמו נטפליקס. לדברי לוב, זה הרגיש כאילו הם נמצאים במקום הנכון ובזמן הנכון עם סדרת הטלוויזיה המתאימה. בנוסף, לואב וחטיבת הטלוויזיה של מארוול התרשמו מההצלחה הקריטית לה זכתה הסדרה "סיפורה של שפחה" ששודרה ברשת "הולו", מה שהצדיק בעיניהם עוד יותר את ההחלטה לתת ל"הולו" את הפרויקט. שוורץ וסבאג' כתבו את התסריט עבור הפיילוט, והם משמשים כמפיקים של הסדרה וכן כמפיקים בפועל לצידם של לוב וג'ים צ'ורי.
הפקה > כתיבה

למשך זמן רב, שוורץ היה מעריץ של הקומיקס "Runaways", וכשהוא סיפר לסאבאג' על הקומיקס הוא אמר ש"כאשר אתה נער, הכל מרגיש כמו חיים ומוות, והסיכונים בסיפור הזה - באמת הרגישו ככה." לוב תיאר את הסדרה כגרסת "האו. סי" של היקום הקולנועי של מארוול, מה ששוורץ הסביר מאוחר יותר שהכוונה ל"טיפול בבעיות של בני נוער כשל מבוגרים" ושלסדרה יש תחושה אמיתית ואותנטית לגבי חוויות הנעורים. לוב אף ציין כי הסדרה תעסוק בסוגיות פוליטיות מודרניות באומרו: "אנחנו בתקופה בה הסמכותיות של דמויות המשמשות כמודל לחיקוי מוטלת בספק, וזה סיפור שבו בני נוער נמצאים בגיל שבו הם רואים את הוריהם כאנושיים ומלאי פגמים. רק בגלל שמישהו אחראי, זה לא אומר שהוא פועל נכון." המפיקים ציינו כי הסדרה תחקור גם את נקודת המבט של ההורים, כאשר הפיילוט מספר את הסיפור מנקודת מבטם של הנערים, והפרק השני מציג את אותו סיפור מנקודת המבט של הוריהם, ואילו שתי נקודות המבט יתמזגו באמצע העונה הראשונה.
שוורץ השווה את הטון של הסדרה לזה של הקומיקס עליו היא מבוססת, ואמר שהרבה מהטון שווהן השתמש בו במהלך כתיבת הקומיקס חופף עם הטונים שהוא וסאבאג' אהבו להציג במהלך העבודה על הסדרה. השניים היו נרגשים מהיד החופשית שניתנה להם על ידי רשת "הולו", להבדיל מהרשתות האחרות שהם היו רגילים לעבוד איתם - למשל, אפשור לילדים להישבע במהלך העלילה, אורכי פרקים שלא הוגדרו מראש, והיכולת לחקור את סיפור מנקודת מבטם של ההורים. שוורץ תיאר את הסדרה כסיפור על גיל העמידה ודרמה משפחתית, תוך כדי התמקדות בדמויות פשוטות וללא כוחות על שיכולות להניע את העלילה לפרקי זמן ארוכים במהלך הסדרה.
הפקה > ליהוק

בפברואר 2017, אולפני מארוול הכריזו על ליהוקם של רנזי פליז כאלכס ויילדר, ליריקה אוקאנו כניקו מינורו, וירג'יניה גרדנר כקרולינה דין, אריאלה ברר כגרטרוד יורקס, גרג סולקין כצ'ייס סטיין, אלגרה אקוסטה כמולי הרננדז - חברי קבוצת "הבורחים". זמן קמצר לאחר מכן, אולפני מארוול הכריזו על ליהוקם של אנג'ל פרקר כקתרין ויילדר, ריאן סאנדס כג'פרי ויילדר, אנני ורשינג כלסלי דין, קיפ פארדו כפרנק דין, אבר קרדין כסטייסי סטיין, ג'יימס מארסטרס כויקטור סטיין, בריג'יד בראנאג סטייסי יורקס, קווין וייסמן כדייל יורקס, בריטני אישיבאשי כטינה מינורו וג'יימס יאגאשי כרוברט מינורו - חברי "להקת האריות". המפיק ג'ף לוב שיבח את בחירת המפיקים בבמאי פטריק ראש לתפקיד בימוי הסדרה והסביר כי כל השחקנים הראשיים היו הבחירה המועדפת של המפיקים לדמויות הנערים וההורים. באוגוסט 2017, ג'וליאן מקמהון לוהק לתפקיד משני בדמותו של ג'ונה.
הפקה > צילומים

צילומי הפיילוט החלו ב-10 בפברואר 2017, בלוס אנג'לס, תחת הכותרת "Rugrats", והסתיימו ב-3 במרץ. הבמאי ברט מורגן זכה ליד חופשית מאולפני מארוול ורשת "הולו" בביסוס מראה הסדרה ואפיונה בפרק הראשון, ורצה ליצור לסדרה תחושה אותנטית. מורגן רצה להבדיל בין עולמם המחוספס והמוצק יותר של "הבורחים" לבין עולמם הסגנוני יותר של "להקת האריות", והרגיש שניתן לחקור יותר על עולמם של "להקת האריות" עם התקדמות בסדרה, אך לא זכה לביים פרקים נוספים בעונה. בעקבות השלמת הפיילוט של הסדרה, היה חשש בקרב צוות ההפקה ואנשי הצוות כי שביתת הסופרים העתידה לקרות תמנע מהפקת הסדרה להתקדם. עם זאת, השביתה לא קרה, וצילומי שאר העונה החלו בסוף יוני, שוב בלוס אנג'לס והסתיימו ב-21 באוקטובר.
הפקה > פסקול

המלחין סידהארטה קוסלה נשכר על ידי צוות ההפקה להלחין את הפסקול עבור הסדרה. קוסלה תיאר את הפסקול של הסדרה כ"מסונתז לחלוטין", דבר שהושג באמצעות שימוש בסינתיסייזרים אנלוגיים משנת 1980, במיוחד באמצעות שימוש במכשיר "רונלד ג'ונו-60" ובסינתיסייזרים של "Oberheim Electronics". קוסלה השווה את התחושה האלטרנטיבית של הפסקול שלו לשל להקת "דפש מוד", וציין כי בפסקול יש אלמנט של מרדנות, כך עבורו פנייה לגישה של יציאה מהקופסה וחוסר מסורתיות, הרגיש עבורו כמשהו טבעי עבור הפסקול. המלחין אלכס פאטסאבאס, שעבד עם שוורץ וסאבאג' על סדרות אחרות של השניים, שימש כמפקח מוזיקלי עבור הפסקול.
הפקה > קשר ליקום הקולנועי של מארוול

לוב אישר ביולי 2017 כי הסדרה תהיה חלק מ-MCU (היקום הקולנועי של מארוול), אך עם זאת, הדמויות בסדרה לא יהיו מושפעים או מודאגים מפעולותיהם של "הנוקמים", ושאל לצורך הדגמה: "האם אתה עוקב אחרי איירון מן [במדיה החברתית] או אחרי אחרי מישהו בגילך? העובדה שהם מצאו זה את זה והם עוברים את התעלומה הזאת יחד כרגע זה מה שמדאיג אותנו, לא מה שקפטן אמריקה עושה." צופי הסדרה החשיבו את הקשר שלה ל-MCU כ"רופף", שכן הוא איפשר להם למקם את הסדרה ביקום שבו כבר קיימים גיבורי-על ולפיכך לא היה צורך בהסברים מיותרים לקהל. שוורץ הצהיר שהם היו מסוגלים לספר את הסיפור שהם רצו לספר באופן עצמאי בנפרד משאר הסיפורים אחרים של מארוול שקיימים כבר. לוב הוסיף כי לא היו שום תוכניות לקיים אירועי קרוס-אובר עם סדרות אחרות של מארוול, כמו "גלימה ופגיון" או "הלוחמים החדשים" שישודרו ברשת "Freeform", מכיוון שאולפני מארוול רצו שהסדרה תמצא את מקומה לפני שיחברו אותה לאלמנטים אחרים של היקום. בעונה השלישית נערך קרוסאובר ראשון ויחיד בין הסדרה לבין "גלימה ופגיון".
עלייה לשידור

הסדרה עלתה לראשונה לשידור ב"הולו" ב-21 בנובמבר 2017 ועונתה הראשונה, שכוללת 10 פרקים, עתידה לסיים את שידוריה ב-9 בינואר 2018. בקנדה, הסדרה עלתה לשידור ברשת "Showcase" ב-22 בנובמבר 2017. בישראל, הסדרה עלתה לשידור תחת קידומה והפצתה של חברת הכבלים "HOT" ב-5 בינואר 2018, בערוץ HOT3 וב-HOT VOD.
עלייה לשידור > שיווק

המפיקים שוורץ וסאבאג', יחד עם צוות השחקנים, נכחו בכנס הקומיק-קון, ניו יורק 2017 על מנת לקדם את הסדרה, שם הם חשפו את הטריילר הראשון לסדרה, יחד עם הקרנת הפרק הראשון של העונה. בכורת הסדרה התקיימה בתיאטרון ברידג' ברווין שבווסטווד, לוס אנג'לס.
ביקורות

הסדרה זכתה לציון 83% עם דירוג ממוצע של 7.63/10 על בסיס 52 ביקורות באתר "Rotten Tomatoes", והקונצנזוס של האתר אמר על הסדרה כי "כשהיא יותר ענקית, יותר מהנה ויותר מאוזנת מהמקור עליה היא מתבססת, 'הבורחים' משיגה דריסת רגל חזקה בז'אנר רווי-יתר". באתר "Metacritic", הסדרה זכתה לציון של 68 מתוך 100, דבר המציין "ביקורות חיוביות לרוב".
כשהוא בוקר את שני הפרקים הראשונים, ג'וזף שמידט מהאתר "ComicBook.com" שיבח את נאמנותה של הסדרה למקור ובנוסף לכך, גם את השינויים שנעשו בין הסדרה למקור, אשר כללו בין היתר התמקדות רחבה יותר על הוריהם של "הבורחים", וציין לטובה את משחקם של מארסטרס, פארדו וורשנג.
הסדרה זכתה לביקורות חיוביות מהמבקרים - המגזין "ניוזוויק" אמר על הסדרה כי "הדמויות מגוונות, מורכבות ומעוררות השראה", המגזין "אנטרטיינמנט וויקלי" אמר כי הסדרה "משלבת בין דרמת קומיקס והרפתקאות וצרות גיל ההתבגרות, כוחות על וחברות לא שגרתית... היא לא מושלמת, אבל היא חכמה" והמגזין "אינדיווייר" הצהיר כי הסדרה היא "אחת הסדרות המבטיחות ביותר של 'מארוול' עד כה".
השחקנים רנזי פליז, ליריקה אוקאנו, גרג סולקין, וירג'יניה גרדנר ואריאלה ברר בכנס הקומי-קון, ניו יורק 2017
סטארגייט מקורות

| --- | --- |

כתוביות הפתיחה
 מבוסס על:  "סטארגייט" של רולנד אמריך   ודין דבלין
 סוגה:  מדע בדיוני   הרפתקאות
 יוצרים:  מארק איוודסון   ג'סטין מייקל טרי
 בימוי:  מרסדס ברייס מורגן
 שחקנים:  אלי גל   קונור טריניר   עיילאם אוריאן   פיליפ אלכסנדר   שוואן אלאדין
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 תוכנית המשך:  סטארגייט (סרט)   סטארגייט SG-1   סטארגייט אטלנטיס   סטארגייט יוניברס
 הפקה
 מפיק:  מרסדס ברייס מורגן
 מוזיקה:  אהרון פולאן
 אורך פרק:  10 דקות
 שידור
 רשת שידור:  סטארגייט קומאנד
 תקופת שידור מקורית:  14 בפברואר 2018 – 8 במרץ 2018
 קישורים חיצוניים
 www.stargatecommand.co
 דף התוכנית ב-IMDb
סטארגייט מקורות (באנגלית: Stargate Origins) היא סדרת רשת אמריקאית מסוגת המדע בדיוני וההרפתקאות שהופקה כחלק מזיכיון סטארגייט של מטרו גולדווין מאייר. הסדרה מבוססת על הסרט "סטארגייט" משנת 1994 של רולנד אמריך ודין דבלין וסדרת ההמשך "סטארגייט SG-1". הסדרה הוכרזה ב-20 ביולי 2017 בכנס קומיק-קון, סן דייגו לציון 20 שנה ליציאת הסדרה. הסדרה כוללת 10 פרקים קצרים באורך של עשר דקות כל אחד. הסדרה מרחיבה על היקום המקורי של סטארגייט ובעיקר על סיפור מציאתו של הסטארגייט על כדור הארץ. הקרנת הבכורה של הסדרה התרחשה ב-14 בפברואר 2018 בשירות בתשלום של MGM הנקרא "סטארגייט קומאנד". הסדרה משמשת כסדרת פריקוול לסרט הקולנוע ולסדרת הטלוויזיה.
עלילת הסדרה

קתרין לאנגפורד הצעירה נמצאת עם אביה הארכאולוג בגיזה שבמצרים, לאחר שזה האחרון חשף את מיקומו של הסטארגייט ומנסה להבין את משמעותו ותפקודו עבור המצרים הקדמונים. במהלך מלחמת העולם השנייה ובהיעדר תקציב להמשך המחקר נתקלים קתרין ואביה בקצין נאצי שחפץ בסטארגייט לשם קידום האינטרסים של גרמניה הנאצית. הקצין הנאצי לוקח את אביה דרך הסטארגייט ולמעשה שואב את קתרין למסע מפתיע בעקבות המסתורין שמאחורי הסטארגייט, במטרה להציל את אביה ואת כדור הארץ מכוחות האופל.
שחקנים

אלי גל - קתרין לאנגפורד הצעירה
קונור טריניר - פרופסור פול לאנגפורד, אביה של קתרין והארכאולוג שמצא את הסטארגייט בגיזה שבמצרים.
עיילאם אוריאן - דוקטור וילהלם ברוק, קצין נאצי רם דרג, האנטגוניסט העיקרי בסדרה.
פיליפ אלכסנדר - סרן ג'יימס בייל, קצין בריטי שמוצב במצרים.
שוואן אלאדין - וואסיף, מקומי מצרי ומורה דרך.
דניאל ראשיד - קאסוף, צעיר מכוכב אבידוס. דמותו המבוגרת של קאסוף גולמה בידי אריק אבארי בסרט הקולנוע "סטארגייט" ובעונות הראשונות של סדרת הטלוויזיה "סטארגייט SG-1".
הערות שוליים

↑  Stargate Origins Premieres Early On Stargate Command!, Gateworld, February 14th 2018
↑  See the first photos from Stargate Origins,  Amy Ratcliff, November 29th 2017
| סטארגייט |
| --- | --- | --- |
| הסדרות | סטארגייט SG-1 • סטארגייט אטלנטיס • סטארגייט יוניברס • סטארגייט אינסופיות  • סטארגייט מקורות |  |
| הסרטים | הסרט המקורי • תיבת האמת • רצף הזמן |  |
| יוצרים ושחקנים | בראד רייט • ריצ'רד דין אנדרסון (ג'ק או'ניל) • מייקל שנקס • אמנדה טאפינג • כריסטופר ג'אדג' • בן בראודר • ג'ו פלניגן • רוברט קרלייל |  |
| גזעים | הקדמונים • גואַוּלְד • אסגארד • נוקס • הרפאים • המשכפלים • ג'אפה |  |
| משחקים | עולמות סטארגייט |  |
| מושגים | אדוני המערכת • חור תולעת • אמנת הכוכבים המוגנים |  |
השוטר הטוב (סדרת טלוויזיה, 2018)

| --- | --- |

כרזת הסדרה
 מבוסס על:  השוטר הטוב, נוצרה בידי ארז ותומר אבירם
 סוגה:  קומדיה דרמה משטרתית
 יוצרים:  אנדי ברקמן
 כותבים:  אנדי בקרמן, דייוויד בקרמן, ג'ונתן קולייר, היי קונרד
 בימוי:  רנדי זיסק, אלכס הארדקסטל, רודריגו גרסיה, קווין הוקס, סילבר טרי, נימה בארנטה, רבקה אשר
 שחקנים:  טוני דנזה ג'וש גרובן מוניקה ברברו אייזיאה וייטלוק ג'וניור
 פסקול:  פאט אירווין
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיקים בפועל:  אנדי ברקמן רנדי זיסק טוני דנזה הווארד קליין
 חברת הפקה:  yes Arts Entertainment‏3
 הפצה:  נטפליקס
 אתר צילומים:  ברוקלין, ניו יורק
 טכניקת צילום:  מצלמה יחידה
 מוזיקה:  פאט אירווין
 אורך פרק:  42–49 דקות
 שידור
 רשת שידור:  נטפליקס
 תקופת שידור מקורית:  21 בספטמבר 2018 – 21 בספטמבר 2018 
 קישורים חיצוניים
 אתר רשמי
 דף התוכנית ב-IMDb
השוטר הטוב (באנגלית: The Good Cop) היא סדרת טלוויזיה קומית אמריקאית המהווה עיבוד אמריקאי לסדרה ישראלית מצליחה בעלת אותו השם שנוצרה על ידי ארז אבירם ותומר אבירם והופקה על ידי יואב גרוס. הסדרה נוצרה ועובדה מחדש על ידי אנדי ברקמן, ועונתה הראשונה, שבחודש ספטמבר 2018 עלתה לשידור במלואה בכל הפלטפורמות של נטפליקס, כוללת עשרה פרקים שאורכם הממוצע כשעה. העונה הראשונה עלתה במלואה ב-21 בספטמבר 2018.
ב-13 בנובמבר 2018, פורסם כי הסדרה בוטלה לאחר עונה אחת.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 21 בספטמבר 2018 | 21 בספטמבר 2018 |
דמויות > דמויות ראשיות

אנתוני "טוני" קרוזו, האב (טוני דנזה) הוא שוטר מושחת לשעבר שעתה יצא מהכלא ומנסה לחזק את הקשר עם בנו, עם חוכמת הרחוב שלו וקלילות דעתו, והוא מכיר לו את העולם ומחוץ לו.
אנתוני "טוני טי.ג'יי" קרוזו, הבן (ג'וש גרובן) הוא שוטר קפדן ששומר על הכללים ובנו של טוני, שוטר מושחת שיצא מהכלא ובעל כורחו הופך לשותפו במקרים המשטרתיים שעובד עליהם.
קורה ואסקז (מוניקה ברברו) היא קצינת המבחן הקשוחה של טוני האב, שבהמשך הופכת לבלשית לצידו של טי.ג'יי.
בארל לומיס (אייזיאה וייטלוק ג'וניור) הוא שוטר מבוגר ועצלן שמייחל לפנסיה העובד לצדם של טי.ג'יי וקורה.
דמויות > דמויות משניות ואורחות

ריאן (ביל קוטקאמפ) הוא עובד טכני צעיר בתחנת המשטרה בה טי.ג'יי עובד, אשר נוהג לעצבן את סביבתו בגלל התנהגותו.
וונדל קירק (ג'ון סקארטי) הוא ספר, וחברו הטוב של טוני האב.
בלינדה מניקס (אמה אישטה) היא דוגמנית-על מפורסמת אשר מוצאת חן בטוני, למורת רוחו של בנו.
ריצ'י נייט (בוב סאגט) הוא מנחה וידוען טלוויזיה מפורסם שנחשד במקרה רצח של עוזרתו האישית.
ג'וזף פרייבט (פרנק ואלי) הוא האיש שהרג את אשתו של טוני ואמו של טי.ג'יי בתאונת פגע וברח לפני כמה שנים.
הפקה

ביוני 2017, נטפליקס הכריזה עיבוד אמריקאי לסדרה הישראלית "השוטר הטוב". בסדרה יככבו טוני דנזה כטוני קרוזו, שוטר לשעבר במשטרת ניו יורק שלעולם לא מצליח לפעול לפי הכללים, וג'וש גרובן כבנו, טוני (טי.ג'יי) הבן, בלש מבריק וקפדן במשטרת ניו יורק שתמיד פועל לעבוד לפי הכללים. הסדרה נוצרה ונכתבה על ידי אנדי ברקמן, שיצר וכתב גם את הסדרה זוכת פרס אמי "מונק".
עלילת הסדרה העיקרית נסובה סביב דמויותיהם של האב והבן השוטרים, טוני קרוזו האב והבן, שחיים יחד באותה הדירה. בסדרה, לדברי נטפליקס, "הזוג המוזר הזה הופך לשותפים לא רשמיים כשהאב מבקש להעביר לבנו את כל חכמת הרחוב שצבר במהלך השנים, בכל הנוגע לטיפול בחשודים ועד להתמודדות מול נשים". דנזה, יליד ניו יורק בעצמו וחבר במועצת המנהלים של הליגה האתלטית של המשטרה, היה מסוגל להסתמך על הקשרים שלו במשטרת ניו יורק על מנת לפתח את אפיון הדמות והתפקיד שלו. הסדרה צולמה בשכונות שונות בברוקלין. ברקמן אמר על הסדרה ש"רבות מהסדרות המשטרתיות מתאפיינות בעלילה אפלה ופרובוקטיבית: רוצחים פסיכו-מיניים, בלשים מעוותים, קודרים, פגומים, שרבים מהם עוסקים בשאלות הכי שנויות במחלוקת של היום, אני צופה בהרבה מהם. אבל הסדרה שאני רוצה ליצור היא שובבה, ידידותית למשפחה, וחגיגה של פתרונות קלאסיים לחידות."
הפסקול עבור הסדרה הולחן על ידי פאט אירווין.
ראו גם

השוטר הטוב (סדרת טלוויזיה ישראלית)
הערות שוליים

↑   איתי שטרן, נטפליקס תפיק גרסה אמריקאית לסדרה "השוטר הטוב", באתר הארץ, 20 ביוני 2017
↑  Andreeva, Nellie (2017-11-06). "Josh Groban To Star Opposite Tony Danza In 'The Good Cop' Netflix Series". Deadline. Retrieved 2017-11-06.
↑  Andreeva, Nellie (2017-11-09). "'The Good Cop': Monica Barbaro To Star In Netflix Series". Deadline. Retrieved 2017-11-09.
↑  Petski, Denise (2017-11-14). "'The Good Cop': Isiah Whitlock Jr. Cast In Netflix Series". Deadline. Retrieved 2017-11-14.
↑  Petski, Denise (2018-04-06). "Frank Whaley Joins 'The Good Cop'; 'Suspicion' Casts Sofia Bryant". Deadline. Retrieved 2018-04-06.
↑  Zuckerman, Esther,"Tony Danza to play a bad cop in Netflix’s The Good Cop", A.V. Club, June 19, 2017
↑  Andreeva, Nellie (2017-06-19). "Netflix Orders Tony Danza Dramedy Series 'The Good Cop' From 'Monk' Duo". Deadline. Retrieved 2017-06-19.
↑  McGoldrick, Meaghan, "PHOTOS: 'The Good Cop,' starring Tony Danza, Josh Groban, seen shooting in Bay Ridge", The Brooklyn Reporter, January 22, 2018
↑  Matthews, Liam, "A Tony Danza Cop Dramedy Is Coming to Netflix", TVGuide, June 19, 2017
↑  Pat Irwin bio and credits at PatIrwinMusic.com